***ΕΛΛΗΝΙΚΑ Ε΄- Αντικείμενο – Κατηγορούμενο***

***Αντικείμενο***

**Απαντά στην ερώτηση:**

**«Τι; Ποιον; Ποια; Ποιο; Ποιους; Ποιες; Ποια;»**

**Το αντικείμενο μπορεί να είναι:**

* **μια λέξη:**
	+ **ουσιαστικό: Ο Ιβ κλείνει το μαγνητόφωνο.**
	+ **αντωνυμία: Ο Ιβ μού εξήγησε...**
* **μια ονοματική φράση: Σβήνω τα φώτα της αίθουσας.**
* **πρόταση: Οι χορδές κοντεύουν να σπάσουν.**

***Κατηγορούμενο***

**Δίνει ιδιότητα στο υποκείμενο – απαντά στην ερώτηση «τι είναι;».**

**Είναι ουσιαστικό, επίθετο ή μετοχή. Είναι στην ίδια πτώση με το υποκείμενο.**

***Συνδετικά ρήματα*: συνδέουν το κατηγορούμενο με το υποκείμενο. Αυτά είναι: είμαι, γίνομαι, φαίνομαι, διορίζομαι, εκλέγομαι, θεωρούμαι κ.ά**

**Π.χ. Η Σοφία είναι έξυπνη.**

**Το νερό γίνεται πάγος.**

* Ένα εύκολο «κόλπο» για να βρίσκουμε αν υπάρχει αντικείμενο ή κατηγορούμενο: αντικαθιστώ το ρήμα της πρότασης με το «είμαι». Εξακολουθεί η πρόταση να έχει νόημα;

 Ναι => κατηγορούμενο Όχι => δεν υπάρχει κατηγορούμενο,

 ελέγχω αν υπάρχει αντικείμενο.

*Ασκήσεις:*

**1.Υπογράμμισε το/α αντικείμενο/α του ρήματος στις παρακάτω προτάσεις:**

Η μητέρα ετοίμασε το φαγητό.

Τα παιδιά πότισαν τον κήπο.

Χθες περιποιήθηκε τα δέντρα ο κηπουρός.

Τα δέντρα ομορφαίνουν το τοπίο.

Τη Δευτέρα θα σου το δώσω.

Το φαγητό κοντεύει να ψηθεί.

**2. Βρες το υποκείμενο, το ρήμα και το αντικείμενο στις παρακάτω προτάσεις και γράψε το στην κατάλληλη στήλη:**

|  |  |  |  |
| --- | --- | --- | --- |
|  | υποκείμενο | ρήμα | αντικείμενο/α |
| Ο Νίκος χτύπησε το χέρι του. |  |  |  |
| Άνοιξε το παράθυρο ο Γιάννης. |  |  |  |
| Η γιαγιά έφτιαξε πίτα. |  |  |  |
| Έγραψε η Νίκη την άσκηση. |  |  |  |
| Πότισε τα λουλούδια η Στέλλα. |  |  |  |
| Του δάνεισα χρήματα. |  |  |  |

**3. Υπογράμμισε το κατηγορούμενο στις παρακάτω προτάσεις:**

Ο λαγός είναι γρήγορος.

Είναι δασκάλα η κυρία Μαρία.

Η Νίκη είναι η πιο καλλίφωνη της τάξης.

Το σπίτι είναι άνω κάτω.

Φαίνεται πολύ εργατική η φίλη σου.

Η μητέρα είναι κουρασμένη.

1. **Σημειώστε ( Υ) για το υποκείμενο, (Ρ) για το ρήμα, (Α) για το αντικείμενο και (Κ) για το κατηγορούμενο.**
* Ο θείος μου έγινε υπουργός.
* Τη βρύση έφτιαξε ο υδραυλικός.
* Ο Θωμάς είναι κουρασμένος.
* Η Μαρία και η Ράουτα είναι φίλες.
* Το παιδί πέταξε την πέτρα.
* Ο Φίλιππος φαίνεται άρρωστος.
* Το γατί είναι παιχνιδιάρικο.

***Μεταβατικά – Αμετάβατα Ρήματα***

Μεταβατικά: Τα ρήματα που **έχουν αντικείμενο** τα λέμε μεταβατικά

- με ένα αντικείμενο, π.χ. αναβοσβήνω τα φώτα στον ρυθμό της μουσικής.

- με δύο αντικείμενα, π.χ. Ο Ιβ μού εξήγησε τι πρέπει να κάνω.

Αμετάβατα: Τα ρήματα που **δεν έχουν αντικείμενο** τα λέμε αμετάβατα.

Π.χ. Τα ντραμς χτυπούν. Το κοινό χορεύει. Τα φώτα αναβοσβήνουν.

*Ασκήσεις:*

1. (α) Υπογραμμίστε τα αντικείμενα, όπου υπάρχουν.

(β) Γράψτε στη γραμμή δίπλα από την κάθε πρόταση αν το ρήμα είναι μεταβατικό ή αμετάβατο.

 Του έστειλα γράμμα.

 Το τρένο σταμάτησε.

 Την είδε ο Κώστας.

 Κάθε Σάββατο σκάβω τον κήπο.

 Να βοηθάς τους δυστυχισμένους.

 Έλεγε ότι δε φοβάται.

 Το κορίτσι ντράπηκε.

2. (α) Σημειώστε τι δηλώνουν οι υπογραμμισμένες λέξεις/φράσεις, γράφοντας **Υ** για το **υποκείμενο**, **Α** για το **αντικείμενο**, **Κ** για το **κατηγορούμενο**.

 (β) Κυκλώστε τα ρήματα που είναι μεταβατικά.

α. Η δασκάλα φαίνεται κουρασμένη. …………………

β. Το φως έσβησε. …………………

γ. Το ζαχαροπλαστείο άνοιξε. …………………

δ. Ο Φώτης άνοιξε ένα σακούλι με σοκολατάκια. …………………

ε. Η Γεωργία σπούδασε φιλόλογος. …………………

στ. Η φιλόλογος διάβασε ένα ποίημα. …………………

ζ. Η νονά μου αγόρασε ένα πιάνο. …………………

η. Το πιάνο έσπασε. …………………

θ. Είναι καλό να μελετάτε πολύ. …………………

ι. Ο καιρός είναι καλός. …………………